**projektas**

**reg. Nr. T-181**

**2.20. darbotvarkės klausimas**

**Pasvalio rajono savivaldybės taryba**

**SPRENDIMAS**

**Dėl PASVALIO RAJONO SAVIVALDYBĖS TARYBOS 2017 M. RUGSĖJO 27 D. SPRENDIMO NR. T1-192 „DĖL PASVALIO LOPŠELIO-DARŽELIO „EGLUTĖ“ NUOSTATŲ PATVIRTINIMO“ PAKEITIMO**

2020 m. rugsėjo d. Nr. T1-

Pasvalys

Vadovaudamasi Lietuvos Respublikos vietos savivaldos įstatymo 16 straipsnio 4 dalimi, 18 straipsnio 1 dalimi, Lietuvos Respublikos biudžetinių įstaigų įstatymo 4 straipsnio 3 dalies 1 punktu ir 4 dalimi, 6 straipsnio 5 dalimi, Lietuvos Respublikos švietimo įstatymo 43 straipsnio 3 ir 4 dalimis, Ugdymosi šeimoje įgyvendinimo tvarkos aprašo, patvirtinto Lietuvos Respublikos Vyriausybės 2020 m. gegužės 20 d. nutarimu Nr. 504 ,,Dėl Ugdymosi šeimoje įgyvendinimo tvarkos aprašo patvirtinimo“, 3 punktu, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“ (su visais aktualiais pakeitimais), Pasvalio lopšelio-darželio „Eglutė“ nuostatų, patvirtintų Pasvalio rajono savivaldybės tarybos 2017 m. rugsėjo 27 d. sprendimu Nr. T1-192 „Dėl Pasvalio lopšelio-darželio „Eglutė“ nuostatų patvirtinimo“ (su visais aktualiais pakeitimais), 75 punktu, Pasvalio rajono savivaldybės administracijos direktoriaus 2020 m. birželio 23 d. įsakymo Nr. DV-418 „Dėl Pasvalio rajono savivaldybės mokyklų, padedančių tėvams (globėjams, rūpintojams) organizuoti vaikų ugdymą (ugdymąsi) šeimoje pagal priešmokyklinio, pradinio, pagrindinio, vidurinio ugdymo bendrąsias programas, sąrašo patvirtinimo“ 1.1 punktu, atsižvelgdama į Pasvalio lopšelio-darželio „Eglutė“ tarybos 2020 m. liepos 22 d. nutarimą (posėdžio protokolas Nr. 3), Pasvalio rajono savivaldybės taryba nusprendžia:

1. Pakeisti Pasvalio lopšelio-darželio „Eglutė“ nuostatus, patvirtintus Pasvalio rajono savivaldybės tarybos 2017 m. rugsėjo 27 d. sprendimu Nr. T1-192 „Dėl Pasvalio lopšelio-darželio „Eglutė“ nuostatų patvirtinimo“ (su visais aktualiais pakeitimais), (toliau – Nuostatai):

1.1. pakeisti Nuostatų 12 punktą ir jį išdėstyti taip:

„12. Mokymo forma:

12.1. grupinio mokymosi forma, įgyvendinama kasdieniu mokymosi proceso organizavimo būdu;

12.2. pavienio mokymosi forma, įgyvendinama individualiu ir ugdymosi šeimoje mokymo proceso organizavimo būdais.“;

1.2. pakeisti Nuostatų II skyriaus pavadinimą ir jį išdėstyti taip:

,,**II. LOPŠELIO-DARŽELIO VEIKLOS SRITYS IR RŪŠYS,**

**TIKSLAS, UŽDAVINIAI, FUNKCIJOS**”

1.3. papildyti Nuostatus nauju 23.12 papunkčiu:

„23.12. padeda tėvams (globėjams, rūpintojams) organizuoti vaikų ugdymą (si) šeimoje pagal priešmokyklinio ugdymo programą;“;

1.4. buvusį Nuostatų 23.12 papunktį laikyti atitinkamai 23.13 papunkčiu;

1.5. pripažinti netekusiu galios Nuostatų 47.5 papunktį.

2. Įpareigoti Pasvalio lopšelio-darželio „Eglutė“ direktorę Reginą Šatienę, atsižvelgiant į pakeitimus, parengti naują Nuostatų redakciją ir pateikti Juridinių asmenų registrui teisės aktų nustatyta tvarka.

Sprendimas per vieną mėnesį gali būti skundžiamas Regionų apygardos administraciniam teismui, skundą (prašymą) paduodant bet kuriuose šio teismo rūmuose, Lietuvos Respublikos administracinių bylų teisenos įstatymo nustatyta tvarka.

Savivaldybės meras

Parengė Švietimo ir sporto skyriaus vyriausioji specialistė

Ramunė Šileikiene

2020-09-10

Suderinta DVS Nr. RTS-

Pasvalio rajono savivaldybės tarybai

**AIŠKINAMASIS RAŠTAS**

**Dėl PASVALIO RAJONO SAVIVALDYBĖS TARYBOS 2017 M. RUGSĖJO 27 D. SPRENDIMO NR. T1-192 „DĖL PASVALIO LOPŠELIO-DARŽELIO „EGLUTĖ“ NUOSTATŲ PATVIRTINIMO“ PAKEITIMO**

**2020-09-10**

Pasvalys

1. **Problemos esmė.**

2020 m. birželio 1 d. įsigaliojo Švietimo įstatymo nuostata, įtvirtinanti galimybę vaikui, nepriklausomai nuo jokių papildomų sąlygų, mokytis savarankiškai, t. y. ugdytis šeimoje, nelankant mokyklos kasdien. LR Vyriausybė 2020 m. gegužės 20 d. patvirtino ugdymosi šeimoje įgyvendinimo tvarkos aprašą. Jame nustatyta, kad vaikas jo paties ir jo tėvų (globėjų, rūpintojų) pageidavimu gali pagal priešmokyklinio, pradinio, pagrindinio ir vidurinio ugdymo bendrąsias programas būti ugdomas (ugdytis) šeimoje.

Savivaldybės administracijos direktoriaus 2020 m. birželio 23 d. įsakymu Nr. DV-418 patvirtintas Pasvalio rajono savivaldybės mokyklų, padedančių tėvams (globėjams, rūpintojams) organizuoti vaikų ugdymą(si) šeimoje, pagal priešmokyklinio, pradinio, pagrindinio, vidurinio ugdymo bendrąsias programas, sąrašas: lopšelis-darželis „Eglutė“ (padės organizuoti ugdymą(si) pagal priešmokyklinio ugdymo programą), Svalios progimnazija (padės organizuoti ugdymą(si) pagal pradinio ugdymo ir pagrindinio ugdymo pirmos dalies bendrąsias programas); Petro Vileišio gimnazija (padės organizuoti ugdymą(si) pagal pagrindinio ugdymo antros dalies ir vidurinio ugdymo bendrąsias programas).

LR Vyriausybės 2020 m. gegužės 20 d. nutarimo Nr.504, 3 punkte nustatyta, kad *„Vaikų ugdymą (ugdymąsi) šeimoje tėvams (globėjams, rūpintojams) padeda organizuoti valstybinė, savivaldybės, nevalstybinė ikimokyklinio ugdymo mokykla ir bendrojo ugdymo mokykla, kurios nuostatuose (įstatuose) įteisintas pavienio mokymosi forma ugdymosi šeimoje mokymo proceso organizavimo būdas (toliau – mokykla).“*

Taip pat, atsižvelgiant į tai, kad nuo 2018 m. vasario 19 d., vadovų atestacija nevykdoma *LR švietimo ir mokslo ministro 2018 m. vasario 19 d. įsakymas Nr. V-146 ,* siūlome išbraukti 47.5. papunktį.

Dėl šių priežasčių keičiami lopšelio-darželio „Eglutė“ nuostatai.

**2. Kokios siūlomos naujos teisinio reguliavimo nuostatos ir kokių rezultatų laukiama**.

 Lopšelio-darželio nuostatuose įtvirtinus teisę ugdyti vaikus pavienio mokymosi forma ugdymosi šeimoje mokymo proceso organizavimo būdu bus sudaryta galimybė Pasvalio rajono vaikams mokytis savarankiškai, t. y. ugdytis šeimoje, nelankant lopšelio-darželio kasdien.

Priimtas sprendimo projektas įtakos korupcijai neturės.

**3. Skaičiavimai, išlaidų sąmatos, finansavimo šaltiniai.**

Nėra.

**4. Numatomo teisinio reguliavimo poveikio vertinimo rezultatai (jeigu rengiant sprendimo projektą toks vertinimas turi būti atliktas ir jo rezultatai nepateikiami atskiru dokumentu), galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta**

Nėra.

**5. Jeigu sprendimui įgyvendinti reikia įgyvendinamųjų teisės aktų, – kas ir kada juos turėtų priimti.**

Nėra.

**6. Sprendimo projekto iniciatoriai.**

Projektas parengtas Savivaldybės administracijos Švietimo ir sporto skyriaus iniciatyva.

**7. Sprendimo projekto rengimo metu gauti specialistų vertinimai ir išvados**.

Nėra.

PRIDEDAMA.

1. Sprendimo projekto lyginamasis variantas.
2. Pasvalio rajono Savivaldybės administracijos direktoriaus 2020 m. birželio 23 d. raštas Nr. DV-418 „Dėl Pasvalio rajono savivaldybės mokyklų, padedančių tėvams (globėjams, rūpintojams) organizuoti vaikų ugdymą (ugdymąsi) šeimoje pagal priešmokyklinio, pradinio, pagrindinio, vidurinio ugdymo bendrąsias programas, sąrašo patvirtinimo“.
3. Pasvalio lopšelio-darželio „Eglutė“ tarybos 2020 m. liepos 22 d. nutarimas (posėdžio protokolas Nr. 3)
4. Pasvalio lopšelio darželio „Eglutė“ 2020 m. rugsėjo 8 d. raštas Nr. SD-101 „Dėl Pasvalio lopšelio-darželio „Eglutė“ nuostatų papildymo“.

Švietimo ir sporto skyriaus vyriausioji specialistė Ramunė Šileikienė

*Lyginamasis variantas*

**PASVALIO LOPŠELIO-DARŽELIO „EGLUTĖ“**

**NUOSTATAI**

**I. BENDROSIOS NUOSTATOS**

1. Pasvalio lopšelio-darželio „Eglutė“ nuostatai (toliau – Nuostatai) reglamentuoja Pasvalio lopšelio-darželio „Eglutė“ (toliau – Lopšelis-darželis) teisinę formą, priklausomybę, savininką, savininko teises ir pareigas įgyvendinančią instituciją, buveinę, Lopšelio-darželio grupę, pagrindinę paskirtį, mokymo kalbą ir mokymo formas, veiklos teisinį pagrindą, sritį, rūšis, tikslą, uždavinius, funkcijas, Lopšelio-darželio teises ir pareigas, veiklos organizavimą ir valdymą, savivaldą, darbuotojų priėmimą į darbą, jų darbo apmokėjimo tvarką, atestaciją, lėšų šaltinius, jų naudojimo tvarką ir finansinės veiklos kontrolę, Lopšelio-darželio veiklos priežiūrą, reorganizavimo, likvidavimo ar pertvarkymo tvarką.

2. Lopšelio-darželio oficialusis pavadinimas – Pasvalio lopšelis-darželis „Eglutė“, trumpasis pavadinimas – Lopšelis-darželis „Eglutė“. Lopšelis-darželis įregistruotas Juridinių asmenų registre, kodas 190622864.

3. Lopšelis-darželis įsteigtas ir pradėjo savo veiklą 1970 m. rugsėjo 1 d.

4. Lopšelio-darželio teisinė forma – biudžetinė įstaiga.

5. Lopšelio-darželio priklausomybė – Pasvalio rajono savivaldybės ikimokyklinio ugdymo mokykla.

6. Lopšelio-darželio savininkas – Pasvalio rajono savivaldybė, kodas 111101496, adresas – Vytauto Didžiojo a. 1, LT-39143, Pasvalys.

7. Lopšelio-darželio savininko teises ir pareigas įgyvendinanti institucija – Pasvalio rajono savivaldybės taryba (toliau - Savivaldybės taryba). Jos kompetenciją nustato Lietuvos Respublikos biudžetinių įstaigų įstatymas.

8. Lopšelio-darželio buveinė – Gėlių g. 8, LT-39142, Pasvalys.

9. Lopšelio-darželio grupė – ikimokyklinio ugdymo mokykla.

10. Pagrindinė paskirtis – neformaliojo švietimo vykdymas, skirtas ikimokykliniam, priešmokykliniam vaiko ugdymui.

11. Mokymo kalba – lietuvių.

12. Mokymo forma**:** ~~– grupinio ir pavienio mokymo (-si), mokymo proceso organizavimo būdai – kasdienis, individualus.~~

**12.1. grupinio mokymosi forma, įgyvendinama kasdieniu mokymosi proceso organizavimo būdu;**

**12.2. pavienio mokymosi forma, įgyvendinama individualiu ir ugdymosi šeimoje mokymo proceso organizavimo būdu.**

13. Lopšelyje-darželyje vykdomos švietimo programos:

13.1. ikimokyklinio ugdymo programa;

13.2. priešmokyklinio ugdymo programa;

 13.3. gali vykdyti neformaliojo vaikų švietimo programas.

14. Lopšelyje-darželyje ugdymo pasiekimus įteisinantys dokumentai neišduodami.

15. *Neteko galios nuo 2018-09-01*

*Punkto naikinimas:*

*Nr.* [*T1-156*](https://www.e-tar.lt/portal/legalAct.html?documentId=d777e7a0aaa711e88f64a5ecc703f89b)*, 2018-08-28, paskelbta TAR 2018-08-28, i. k. 2018-13488*

16. Lopšelis-darželis yra viešasis juridinis asmuo, turintis antspaudą su valstybiniu herbu ir Lopšelio-darželio pavadinimu, atsiskaitomąją ir kitas sąskaitas Lietuvos Respublikos įregistruotuose bankuose, simboliką.

17. Lopšelis-darželis savo veikloje vadovaujasi Lietuvos Respublikos Konstitucija, Jungtinių Tautų vaiko teisių konvencija, Lietuvos Respublikos švietimo ir kitais įstatymais, Lietuvos Respublikos Vyriausybės nutarimais, Švietimo ir mokslo ministro įsakymais, Pasvalio rajono savivaldybės (toliau – Savivaldybė) institucijų teisės aktais ir šiais Nuostatais.

**II. LOPŠELIO-DARŽELIO VEIKLOS SRITYS IR RŪŠYS,**

**TIKSLAS, UŽDAVINIAI, FUNKCIJOS~~, MOKYMOSI PASIEKIMUS ĮTEISINANČIŲ DOKUMENTŲ IŠDAVIMAS~~**

18. Lopšelio-darželio veiklos sritis – švietimas**.**

19. Lopšelio-darželio švietimo veiklos rūšys:

19.1**.** pagrindinė švietimo veiklos rūšis – ikimokyklinis ugdymas, kodas 85.10.10;

19.2. kitos švietimo veiklos rūšys:

19.2.1. priešmokyklinis ugdymas, kodas 85.10.20;

19.2.2. sportinis ir rekreacinis švietimas, kodas 85.51;

19.2.3. kultūrinis švietimas, kodas 85.52;

19.2.4. švietimui būdingų paslaugų veikla, kodas 85.60;

19.2.5. vaikų poilsio stovyklų veikla, kodas 55.20.20;

19.2.6. kitas, niekur nepriskirtas, švietimas, kodas 85.59.

20. Kitos ne švietimo veiklos rūšys:

20.1**.** spausdinimo ir su spausdinimu susijusios paslaugos, kodas 18.1;

20.2. nuosavo ar nuomojamo nekilnojamojo turto nuoma ir eksploatavimas, kodas 68.20;

20.3**.** kitų maitinimo paslaugų teikimas, kodas 56.29;

20.4. vaikų dienos priežiūros veikla, kodas 88.91;

20.5. bibliotekų ir archyvų veikla, kodas 91.01.

21. Lopšelio-darželio tikslas – teikti kokybišką, vaikų poreikius atitinkantį ikimokyklinį ir priešmokyklinį ugdymą, pritaikytą vaikų poreikių tenkinimui, ugdyti aktyvų, savimi ir savo gebėjimais pasitikintį, stiprią motyvaciją turintį vaiką, sudaryti prielaidas tolimesniam sėkmingam jo mokymui (-si) mokykloje.

22. Lopšelio-darželio uždaviniai:

22.1. saugoti ir stiprinti vaiko fizinę ir psichinę sveikatą, garantuoti jo socialinį saugumą, užtikrinti saugią ir sveiką ugdymo (-si) aplinką;

22.2. teikti kokybišką ikimokyklinį ir priešmokyklinį ugdymą, užtikrinti ikimokyklinio ir priešmokyklinio ugdymo tęstinumą;

22.3. puoselėti vaikų galias, lemiančias asmenybės brandą ir socializacijos sėkmę; teikti visapusišką specialistų pagalbą;

22.4. skatinti vaiko savarankiškumą, iniciatyvumą, kūrybiškumą, atskleisti jo gebėjimus, puoselėti individualybę;

22.5. padėti vaikui suvokti ir perimti bendražmogiškąsias vertybes (tautiškumo, pilietiškumo, demokratiškumo ir kt.);

22.6. saugoti ir puoselėti vaiko kultūrą;

22.7.užtikrinti visapusišką pagalbą vaikams, gyvenantiems socialinės rizikos šeimose;

22.8. sudaryti galimybes vaikui laiku pasiekti mokyklinę brandą;

22.9. kurti partneriškus vaiko tėvų (globėjų, rūpintojų) ir Lopšelio-darželio santykius, padėti gerinti vaiko ugdymosi šeimoje kokybę.

23.Lopšelis-darželis, įgyvendindamas jam pavestus uždavinius, atlieka šias funkcijas:

23.1.vykdo ikimokyklinio ir priešmokyklinio ugdymo programas;

23.2.rengia individualias ikimokyklinio ugdymo programas;

23.3.vadovaudamasis Lietuvos Respublikos švietimo ir mokslo ministro rekomendacijomis, atsižvelgdamas į vietos ir įstaigos bendruomenės reikmes, vaikų, tėvų (globėjų, rūpintojų) poreikius ir interesus, konkretina ir individualizuoja ugdymo turinį;

23.4.sudaro sąlygas darbuotojams profesiškai tobulėti;

23.5. teikia informacinę, pedagoginę psichologinę, specialiąją pedagoginę pagalbą, vykdo vaikų sveikatos priežiūrą, mokymo sutartyse sutartus įsipareigojimus, užtikrina ugdymo kokybę;

23.6. organizuoja tėvų (globėjų, rūpintojų) pageidavimu jų mokamas papildomas paslaugas (būrelius, stovyklas, ekskursijas ir kt.) teisės aktų nustatyta tvarka;

23.7. bendradarbiauja su kitomis pedagogų kvalifikacijos tobulinimo institucijomis, kartu organizuoja seminarus, diskusijas ir kt.;

23.8. užtikrina higienos normas, teisės aktų reikalavimus atitinkančią sveiką, saugią mokymosi ir darbo aplinką;

23.9. kuria ugdymo turinio reikalavimams įgyvendinti reikiamą materialinę bazę vadovaudamasis švietimo ir mokslo ministro patvirtintais Švietimo aprūpinimo standartais;

23.10. organizuoja vaikų maitinimą Lopšelyje-darželyje;

23.11. viešai skelbia informaciją apie Lopšelio-darželio veiklą švietimo ir mokslo ministro nustatyta tvarka;

**23.12.padeda tėvams (globėjams, rūpintojams) organizuoti vaikų ugdymą (si) šeimoje pagal priešmokyklinio ugdymo programą;**

23.1~~2~~3. atlieka kitas įstatymų ir kitų teisės aktų numatytas funkcijas.

24. *Neteko galios nuo 2018-09-01*

*Punkto naikinimas:*

*Nr.* [*T1-156*](https://www.e-tar.lt/portal/legalAct.html?documentId=d777e7a0aaa711e88f64a5ecc703f89b)*, 2018-08-28, paskelbta TAR 2018-08-28, i. k. 2018-13488*

**III. LOPŠELIO-DARŽELIO TEISĖS IR PAREIGOS**

25. Lopšelis-darželis, įgyvendindamas jam pavestus tikslą ir uždavinius, atlikdamas jam priskirtas funkcijas, turi teisę:

25.1. parinkti ugdymo metodus ir ugdymosi veiklos būdus;

25.2.kurti naujus ugdymo ir ugdymosi modelius, užtikrinančius kokybišką ugdymą(si);

25.3. stebėti ir vertinti ugdymo procesą, taikyti įvairias tyrimo metodikas vidiniam įsivertinimui ir ugdymo tobulinimui užtikrinti;

25.4.bendradarbiauti su savo veiklai įtakos turinčiais fiziniais ir juridiniais asmenimis;

25.5.Švietimo ir mokslo ministerijos nustatyta tvarka vykdyti šalies ir tarptautinius švietimo projektus;

25.6. Savivaldybės tarybos arba šiuose Nuostatuose nustatytu mastu prisiimti įsipareigojimus, sudaryti ugdymo ir kitas sutartis;

25.7. gauti paramą Lietuvos Respublikos labdaros ir paramos įstatymo nustatyta tvarka;

25.8. sudaryti ugdymo ir kitas sutartis;

25.9. stoti ir jungtis į asociacijas, dalyvauti jų veikloje;

25.10. naudotis kitomis teisės aktų suteiktomis teisėmis.

26. Lopšelio-darželio pareigos:

26.1. užtikrinti kokybišką ikimokyklinio ir priešmokyklinio ugdymo programų vykdymą;

26.2. vykdyti nuoseklią prevencinę programą prieš patyčias, kurti reagavimo į patyčias sistemą;

26.3. kurti sveiką, saugią, užkertančią kelią bet kokioms smurto apraiškoms aplinką:

26.3.1. tais atvejais, kai smurtauja ar smurtą patiria vaikas, direktorius apie pastebėtą smurto atvejį nedelsdamas, bet ne vėliau kaip kitą darbo dieną, praneša ir smurtaujančio (smurtaujančių), ir smurtą patyrusio (patyrusių) vaiko (vaikų) tėvams (globėjams, rūpintojams), ir vaiko teisių ir teisėtų interesų apsaugą užtikrinančiai Savivaldybės institucijai pagal kompetenciją;

26.3.2. tais atvejais, kai smurtauja ar smurtą patiria mokytojai, kiti Lopšelio-darželio darbuotojai, direktorius apie įvykusį smurto faktą nedelsdamas, bet ne vėliau kaip kitą darbo dieną, Savivaldybės švietimo pagalbos tarnybai dėl psichologinės pagalbos teikimo, ir rekomenduoja smurtavusiam ar smurtą patyrusiam asmeniui kreiptis psichologinės pagalbos;

26.3.3. Lopšelio-darželio direktorius imasi priemonių, kad Lopšelio-darželio vaikai, tėvai (globėjai, rūpintojai) turėtų neatlygintinai gauti psichologinę pagalbą;

26.4. sudaryti vaikui sveikas ir saugias gyvenimo sąlygas, gerbti vaiko asmenybę, apsaugoti jį nuo smurto, prievartos ir išnaudojimo, užtikrinti, kad vaikas laiku pasitikrintų sveikatą;

26.5. ugdyti vaiko vertybines orientacijas, kontroliuoti ir koreguoti jo elgesį;

26.6. pripažinti kiekvieno ugdytinio individualumą, poreikių įvairovę, skirtingus gebėjimus ir potyrius;

26.7. viešai skelbti informaciją apie Lopšelio-darželio veiklą;

26.8. vykdyti kitas pareigas, nustatytas Lietuvos Respublikos švietimo įstatyme ir kituose teisės aktuose.

27. Mokytojų, ugdytinių, tėvų (globėjų, rūpintojų) teises, pareigas ir atsakomybę reglamentuoja Lietuvos Respublikos švietimo įstatymas.

**IV. LOPŠELIO-DARŽELIO VEIKLOS ORGANIZAVIMAS IR VALDYMAS**

28. Lopšelio-darželio veiklos organizavimo teisinis pagrindas:

28.1. direktoriaus patvirtintas Lopšelio-darželio strateginis planas, kuriam yra pritarusi Lopšelio-darželio taryba, Savivaldybės administracijos direktorius arba jo įgaliotas asmuo;

28.2. direktoriaus patvirtinta Lopšelio-darželio metinis veiklos planas kuriam yra pritarusi Lopšelio-darželio taryba;

28.3. direktoriaus patvirtinta Lopšelio-darželio ikimokyklinio ugdymo programa, kuriai yra pritarusi Lopšelio-darželio taryba ir Savivaldybės administracijos direktorius ar jo įgaliotas asmuo;

28.4. Bendroji priešmokyklinio ugdymo ir ugdymosi programa, patvirtinta Lietuvos Respublikos švietimo ir mokslo ministro.

29. Lopšeliui-darželiui vadovauja direktorius, skiriamas į pareigas konkurso būdu ir atleidžiamas iš jų teisės aktų nustatyta tvarka Didžiausią leistiną Lopšelio-darželio pareigybių (etatų) skaičių nustato Savivaldybės taryba. Lopšelio–darželio direktorius tiesiogiai pavaldus ir atskaitingas Savivaldybės tarybai ir Savivaldybės merui.

30. Lopšelio-darželio direktorius:

30.1. vadovauja Lopšelio-darželio strateginio plano ir metinių veiklos planų, švietimo programų rengimui, rekomendacijų dėl smurto prevencijos įgyvendinimo Lopšelyje-darželyje priemonių įgyvendinimui, juos tvirtina, vadovauja jų vykdymui;

30.2. analizuoja Lopšelio-darželio veiklos ir valdymo išteklių būklę, inicijuoja Lopšelio-darželio veiklos įsivertinimo vykdymą ir atsako už Lopšelio-darželio veiklos rezultatus;

30.3. įstatymų nustatyta tvarka priima ir atleidžia darbuotojus, tvirtina jų pareigybių aprašymus, nustato darbo užmokestį, atlieka kitas personalo valdymo funkcijas;

30.4. tvirtina Lopšelio-darželio vidaus struktūrą, darbuotojų pareigybių sąrašą, neviršijant Savivaldybės tarybos nustatyto didžiausio leistino pareigybių (etatų) skaičiaus;

30.5. kartu su Lopšelio-darželio taryba nustato darbuotojų skatinimo sistemą;

30.6. leidžia įsakymus, kontroliuoja jų vykdymą;

30.7. rūpinasi ugdymo proceso organizavimu; analizuoja, vertina Lopšelio-darželio veiklą, ugdymo rezultatus;

30.8. atsako už demokratinį Lopšelio-darželio valdymą ir užtikrina:

30.8.1. bendradarbiavimu grįstus santykius;

30.8.2. mokytojo etikos normų laikymąsi;

30.8.3. skaidriai priimamus sprendimus;

30.8.4. bendruomenės narių informavimą;

30.8.5. pedagoginio ir nepedagoginio personalo profesinį tobulėjimą;

30.8.6. sveiką, saugią, užkertančią kelią bet kokioms smurto, prievartos apraiškoms ir žalingiems įpročiams aplinką;

30.9. ikimokyklinio ar priešmokyklinio amžiaus vaikui ir jo tėvams (globėjams, rūpintojams) kompleksiškai teikia švietimo pagalbą, socialinę paramą, sveikatos priežiūros paslaugas švietimo ir mokslo ministro, socialinės apsaugos ir darbo ministro ir sveikatos apsaugos ministro nustatyta tvarka;

30.10. bendradarbiauja su vaikų tėvais (globėjais, rūpintojais), pagalbą vaikui, mokytojui ir Lopšeliui-darželiui teikiančiomis įstaigomis, teritorinėmis policijos, socialinių paslaugų, sveikatos įstaigomis, Vaiko teisių apsaugos skyriumi, kitomis institucijomis, dirbančiomis vaiko teisių apsaugos srityje, asmens ir visuomenės sveikatos priežiūros įstaigomis, kitomis ikimokyklinio ugdymo įstaigomis, Lopšelio-darželio rėmėjais;

30.11. yra asignavimų valdytojas ir vykdo jam pavestas pareigas, vadovaudamasis Lietuvos Respublikos biudžeto sandaros įstatymu; teisės aktų nustatyta tvarka valdo, naudoja Lopšelio-darželio turtą, lėšas ir jais disponuoja, rūpinasi intelektiniais, materialiniais, finansiniais, informaciniais ištekliais, užtikrina optimalų jų valdymą ir naudojimą ;

30.12. atstovauja Lopšeliui-darželiui kitose valstybės ir Savivaldybės institucijose, teismuose;

30.13. sudaro Vaiko gerovės komisiją, rūpinasi socialinės ir specialiosios pedagoginės, psichologinės pagalbos vaikams teikimu;

30.14. imasi priemonių, kad laiku būtų suteikta pagalba vaikui, kurio atžvilgiu buvo taikytas smurtas, prievarta ir kitokio pobūdžio išnaudojimas ir apie tai informuoja Vaiko teisių apsaugos skyrių, policiją, medikus;

30.15. teisės aktų nustatyta tvarka priima vaikus, sudaro ugdymo sutartis;

30.16. sudaro teisės aktų nustatytas komisijas, darbo grupes;

30.17. sudaro Lopšelio-darželio vardu sutartis Lopšelio-darželio funkcijoms atlikti;

30.18. užtikrina, kad pagal Lietuvos Respublikos viešojo sektoriaus atskaitomybės įstatymą teikiami finansinių ataskaitų ir biudžeto vykdymo ataskaitų rinkiniai būtų teisingi;

30.19. inicijuoja Lopšelio-darželio savivaldos institucijų sudarymą ir skatina jų veiklą; vadovauja Mokytojų tarybai;

30.20. kontroliuoja, kad Lopšelio-darželio aplinkoje nebūtų vartojami alkoholiniai gėrimai, narkotinės ir psichotropinės medžiagos;

30.21. užtikrina, kad nebūtų vykdomi moksliniai bandymai ar kitokie eksperimentai su vaiku, galintys pakenkti jo gyvybei, sveikatai, normaliai asmenybės brandai;

30.22. rūpinasi palankaus mikroklimato ugdymui, lavinimui bei darbui kūrimu, puoselėja demokratinius Lopšelio-darželio bendruomenės santykius;

30.23. atsako už demokratinį Lopšelio-darželio valdymą, užtikrina bendradarbiavimu grįstus santykius, Mokytojo etikos normų laikymąsi, skaidriai priimamus sprendimus, bendruomenės narių informavimą, pedagoginio ir nepedagoginio personalo profesinį tobulėjimą, sveiką, saugią, užkertančią kelią bet kokioms smurto, prievartos apraiškoms bei žalingiems įpročiams aplinką; atvirumą vietos bendruomenei;

30.24. sudaro darbuotojams ir ugdytiniams saugias ir sveikatai nekenksmingas darbo sąlygas visais su darbu susijusiais aspektais, organizuoja darbuotojų darbą vadovaudamasis darbuotojų saugos ir sveikatos norminių teisės aktų reikalavimais;

30.25. atsako už informacijos paskleidimą visuomenei apie Lopšelyje-darželyje vykdomas neformaliojo švietimo programas, jų pasirinkimo galimybes, priėmimo sąlygas, mokamas paslaugas, mokytojų kvalifikaciją, svarbiausius Lopšelio-darželio veiklos išorinio vertinimo rezultatus, Lopšelio-darželio bendruomenės tradicijas ir pasiekimus;

30.26. kartu su Lopšelio-darželio taryba sprendžia, ar leisti ant Lopšelio-darželio pastatų ar Lopšelio-darželio teritorijoje statyti judriojo (mobiliojo) ryšio stotis įstatymų nustatyta tvarka;

30.27. organizuoja vaikų maitinimą ir už jį atsako;

30.28. dalį savo funkcijų teisės aktų nustatyta tvarka gali pavesti atlikti direktoriaus pavaduotojui ugdymui;

30.29. vykdo ir kitas pareigybės aprašyme, kituose teisės aktuose numatytas funkcijas;

30.30. organizuoja Lopšelio-darželio veiklos, metinės ataskaitos rengimą ir teikimą Lopšelio-darželio tarybai aprobuoti.

31. Lopšelio-darželio direktoriui sergant, išvykus į komandiruotę, atostogų metu ar nesant darbe dėl kitų pateisinamų priežasčių, jo funkcijas atlieka direktoriaus pavaduotojas ugdymui, nesant jo – Savivaldybės mero įgaliotas asmuo.

32. Metodinė grupė – Lopšelio-darželio institucija, kurią sudaro tos pačios srities mokytojai. Mokytojo dalyvavimas metodinės grupės veikloje privalomas.

33. Metodinei grupei vadovauja metodinės grupės vadovas (ne žemesnės kaip vyresniojo mokytojo kategorijos), kurį įsakymu skiria Lopšelio-darželio direktorius. Vadovas skiriamas dvejų metų kadencijai. Metodinės grupės sudėtis atnaujinama, jei keičiasi Lopšelyje-darželyje dirbantys mokytojai arba jiems atsisakius toliau dalyvauti Metodinės grupės veikloje Metodinės grupės posėdžiai kviečiami ne račiau kaip vieną kartą per ketvirtį. Posėdis teisėtas, jei jame dalyvauja ne mažiau kaip du trečdaliai narių. Nutarimai priimami atviru balsavimu, balsų dauguma. Esant vienodam balsų skaičiui, lemia Metodinės grupės pirmininko balsas.

34. Metodinė grupė:

34.1. planuoja ir organizuoja metodinės grupės veiklą;

34.2. atsako už priemonių parinkimą ugdymo kokybei gerinti;

34.3. rūpinasi grupės narių kvalifikacijos tobulinimu, teikia rekomendacijas dėl mokytojų atestacijos;

34.4. inicijuoja renginių, konkursų ir kitos ugdomosios veiklos organizavimą;

34.5. teikia siūlymus Lopšelio-darželio direktoriui dėl ugdymo proceso tobulinimo;

34.6. organizuoja mokytojų darbo vertinimą ir įsivertinimą;

34.7. teikia siūlymus Mokytojų tarybai, Lopšelio-darželio tarybai ugdymo proceso tobulinimo klausimais;

34.8. pritaria mokytojų parengtoms ugdymo programoms, individualioms specialiojo ugdymo programoms, projektams;

34.9. vykdo skubius ir trumpalaikius Lopšelio-darželio administracijos įpareigojimus, susijusius su ugdymo proceso organizavimu.

**V. LOPŠELIO-DARŽELIO SAVIVALDA**

35. Lopšelio-darželio taryba – aukščiausioji savivaldos institucija, į kurios sudėtį įeina mokytojų, tėvų (globėjų, rūpintojų) ir vietos bendruomenės atstovai.

36. Lopšelio-darželio tarybą sudaro 9 nariai: 3 mokytojai, 3 Lopšelyje-darželyje nedirbantys ugdytinių tėvai ir 3 aptarnaujančio personalo darbuotojai.

37. Tėvus (globėjus, rūpintojus) į Lopšelio-darželio tarybą renka tėvų komitetas, atviru balsavimu, balsų dauguma.

38. Mokytojai į Lopšelio-darželio tarybą renkami Mokytojų tarybos posėdyje slaptu balsavimu, balsų dauguma.

39. Aptarnaujančio personalo atstovus renka visuotinis darbuotojų susirinkimas, atviru balsavimu, balsų dauguma.

40. Visi Lopšelio-darželio tarybos nariai renkami 2 kalendoriniams metams.

41. Lopšelio-darželio tarybai vadovauja pirmininkas, išrinktas atviru balsavimu pirmame naujos kadencijos Lopšelio-darželio posėdyje. Lopšelio-darželio tarybos pirmininku negali būti Lopšelio-darželio direktorius.

42. Lopšelio-darželio tarybos posėdžiai šaukiami ne rečiau kaip vieną kartą per pusmetį. Posėdis yra teisėtas, jei jame dalyvauja 2/3 Lopšelio-darželio tarybos narių.

43. Neeiliniai Lopšelio-darželio tarybos posėdžiai gali būti kviečiami Lopšelio-darželio tarybos pirmininko, direktoriaus arba daugiau negu pusės Lopšelio-darželio tarybos narių iniciatyva.

44. Į posėdį gali būti kviečiamas Lopšelio-darželio direktorius, Savivaldybės administracijos, Švietimo ir sporto skyriaus, kitų Lopšelio-darželio savivaldos institucijų atstovai, Lopšelio-darželio bendruomenės nariai. Nutarimai priimami posėdyje dalyvaujančių balsų dauguma.

45. Lopšelio-darželio tarybos nuostatai, jų keitimai yra aptariami Lopšelio-darželio tarybos posėdyje ir tvirtinami Lopšelio-darželio direktorius įsakymu.

46. Lopšelio-darželio tarybos nariai mokslo metų pabaigoje atsiskaito ją rinkusiems Lopšelio-darželio bendruomenės nariams: tėvai – tėvų susirinkime, mokytojai – Mokytojų tarybos posėdyje, aptarnaujantis personalas – visuotiniame darbuotojų susirinkime.

47.Lopšelio-darželio taryba:

47.1. teikia siūlymus dėl Lopšelio-darželio strateginių tikslų, uždavinių ir jų įgyvendinimo priemonių;

47.2. pritaria Lopšelio-darželio strateginiam planui, metiniam veiklos planui, vidaus tvarkos taisyklėms, ikimokyklinio ugdymo programai, kitiems Lopšelio-darželio veiklą reglamentuojantiems dokumentams, teikiamiems Lopšelio-darželiodirektoriaus;

47.3. teikia siūlymus Lopšelio-darželio direktoriui dėl Lopšelio-darželio nuostatų pakeitimo ar papildymo, Lopšelio-darželio vidaus struktūros tobulinimo;

47.4. aptaria siūlymus dėl ugdymopriemonių užsakymo, vaikų pažangos vertinimo sistemos parinkimo, renginių organizavimo;

~~47.5. svarsto Lopšelio-darželio vadovų ketinimą atestuotis;~~

47.6. teikia siūlymus dėl Lopšelio-darželio darbo tobulinimo, saugių vaikų ugdymo ir darbo sąlygų sudarymo, talkina formuojant Lopšelio-darželio materialinius, finansinius ir intelektinius išteklius;

47.7. svarsto Lopšelio-darželio direktoriaus teikiamus klausimus, inicijuoja vietos bendruomenės, šeimos ir Lopšelio-darželio bendradarbiavimą;

47.8. skiria atstovus į mokytojų ir pagalbos mokiniui specialistų atestacijos komisiją;

47.9. išklauso Lopšelio-darželio direktoriaus metinę veiklos ataskaitą;

47.10. kartu su Mokytojų taryba svarsto ir teikia siūlymus vaikų sveikatos būklės, sveikos gyvensenos, poilsio ir mitybos organizavimo klausimais;

47.11. svarsto vaikų ir tėvų (globėjų, rūpintojų) savivaldos institucijų ar Lopšelio-darželio bendruomenės iniciatyvas ir teikia siūlymus Lopšelio-darželio direktoriui;

47.12. teikia siūlymus Savivaldybės tarybai dėl Lopšelio-darželio materialinio aprūpinimo, veiklos tobulinimo;

47.13. organizuoja paramos lėšų kaupimą į Lopšelio-darželio sąskaitą, esant tokių paramos lėšų, planuoja ir kontroliuoja jų paskirstymą ir panaudojimą.

48. Mokytojų taryba – nuolat veikianti Lopšelio-darželio savivaldos institucija mokytojų profesiniams ir bendriesiems ugdymo klausimams spręsti.

49. Mokytojų taryba sudaro Lopšelio-darželio direktorius, Lopšelio-darželio direktoriaus pavaduotojas ugdymui, visi įstaigoje dirbantys pedagogai, švietimo pagalbą teikiantis specialistas-logopedas, sveikatos priežiūros specialistas. Į posėdžius gali būti kviečiami Pasvalio savivaldybės administracijos, Švietimo ir sporto skyriaus, kitų savivaldos institucijų atstovai, Lopšelio-darželio bendruomenės nariai.

50. Mokytojų tarybos posėdžius šaukia pirmininkas prasidedant ir baigiantis mokslo metams, tačiau ne rečiau kaip vieną kartą per pusmetį. Prireikus gali būti sušauktas neeilinis Mokytojų tarybos posėdis.

51. Mokytojų tarybai vadovauja Lopšelio-darželio direktorius. Mokytojų tarybos sekretorių renka Mokytojų tarybos nariai.

52. Mokytojų tarybos posėdžiai yra teisėti, jei juose dalyvauja ne mažiau 2/3 tuo metu dirbančių tarybos narių. Nutarimai priimami posėdyje dalyvavusių narių balsų dauguma.

53. Mokytojų tarybos funkcijos:

53.1. svarsto ir priima nutarimus teisės aktų nustatytais ir Lopšelio-darželio direktoriaus teikiamais klausimais;

53.2. aptaria praktinius švietimo reformos įgyvendinimo klausimus, pedagoginės veiklos tobulinimo būdus;

53.3. svarsto Lopšelio-darželio strateginį planą, Lopšelio-darželio veiklos programą ir jų įgyvendinimo klausimus;

53.4. aptaria vaikų sveikatos, ugdymosi, poilsio, mitybos ir vaikų brandumo mokyklai klausimus;

53.5. analizuoja Lopšelio-darželio ikimokyklinio, priešmokyklinio ugdymo programų realizavimą;

53.6. skiria atstovus į mokytojų ir pagalbos mokiniui specialistų atestacijos komisiją;

53.7. renka atstovus į Lopšelio-darželio tarybą.

54. Grupių tėvų komitetus (po 3 žmones) mokslo metų pradžioje grupių vaikų tėvai renka vieneriems metams atviru balsavimu, balsų dauguma grupės tėvų susirinkime.

55. Lopšelio-darželio tėvų komitetas renkamas vieneriems metams grupės tėvų susirinkime atviru balsavimu po vieną tėvų atstovą iš kiekvienos grupės. Išvykus komiteto nariui, renkamas naujas narys.

56. Lopšelio-darželio tėvų komitetas slaptu balsavimu, balsų dauguma renka 3 atstovus į Lopšelio-darželio tarybą.

57. Tėvų komitetai kartu su grupių auklėtojais, priešmokyklinio ugdymo pedagogais planuoja grupės susirinkimus ir padeda spręsti iškilusias organizacines problemas, teikia pasiūlymus grupės auklėtojui, priešmokyklinio ugdymo pedagogui dėl ugdymo proceso gerinimo. Padeda organizuoti renginius, išvykas, kurti edukacinę aplinką. Teikia siūlymus Lopšelio-darželio tarybai ir Lopšelio-darželio direktoriui.

58. Lopšelyje-darželyje gali veikti ir kitos Lopšelio-darželio savivaldos institucijos (mokytojų, tėvų (globėjų, rūpintojų)).

**VI. DARBUOTOJŲ PRIĖMIMAS Į DARBĄ, JŲ DARBO APMOKĖJIMO**

**TVARKA IR ATESTACIJA**

59. Darbuotojus į darbą priima ir atleidžia iš jo Lopšelio-darželio direktorius, Lietuvos Respublikos darbo kodekso ir kitų teisės aktų nustatyta tvarka.

60. Darbo apmokėjimo tvarką Lopšelio-darželio darbuotojams nustato Darbo kodeksas, Lietuvos Respublikos įstatymai, Lietuvos Respublikos Vyriausybės nutarimai, Lietuvos Respublikos švietimo ir mokslo ministro įsakymai, Savivaldybės tarybos sprendimai.

61. Lopšelio-darželio direktorius, direktoriaus pavaduotojas ugdymui, mokytojai ir pagalbos mokiniui specialistai atestuojami ir kvalifikaciją tobulina Lietuvos Respublikos švietimo ir mokslo ministro nustatyta tvarka.

**VII. LOPŠELIO- DARŽELIO TURTAS, LĖŠOS, JŲ NAUDOJIMO TVARKA, FINANSINĖS VEIKLOS KONTROLĖ IR Lopšelio-darželio veiklos priežiūra**

62. Lopšelis-darželis valdo patikėjimo teise perduotą Savivaldybės turtą, naudoja ir disponuoja juo Lietuvos Respublikos įstatymų, kitų teisės aktų ir Savivaldybės tarybos sprendimų nustatyta tvarka.

63. Lopšelio-darželio lėšos:

63.1. valstybės biudžeto specialiųjų tikslinių dotacijų savivaldybės biudžetui skirtos lėšos ir Pasvalio rajono savivaldybės biudžeto lėšos, skiriamos pagal patvirtintas sąmatas;

63.2. pajamos už teikiamas paslaugas;

63.3. fondų, organizacijų kitų juridinių ir fizinių asmenų dovanotos ar kitaip teisėtais būdais perduotos lėšos, tikslinės paskirties lėšos pagal pavedimus;

63.4. kitos teisėtu būdu įgytos lėšos.

64. Lopšelis-darželis gali būti yra paramos gavėjas. Paramos lėšos naudojamos įstatymų nustatyta tvarka.

65. Lopšelio-darželio buhalterinę apskaitą organizuoja ir finansinę atsakomybę tvarko Lietuvos Respublikos teisės aktų nustatyta tvarka.

66. Lopšelis-darželis vykdo savarankišką finansinę ūkinę veiklą.

67. Lopšelis-darželis buhalterinę apskaitą organizuoja ir finansinę atskaitomybę tvarko teisės aktų nustatyta tvarka. Finansines operacijas atlieka Lopšelio-darželio buhalteris, vadovaudamasis Lietuvos Respublikos buhalterinės apskaitos įstatymu, Lietuvos Respublikos viešojo sektoriaus atskaitomybės įstatymu, Lopšelio-darželio direktoriaus patvirtinta apskaitos politika, finansų kontrolės taisyklėmis, kitais teisės aktais.

68. Lopšelio-darželio veiklos valstybinę priežiūrą vykdo Lietuvos Respublikos švietimo ir mokslo ministerija.

69. Lopšelio-darželio veiklos kokybės išorinį vertinimą atlieka Nacionalinė mokyklų vertinimo agentūra.

70. Lopšelio-darželio veiklos priežiūrą vykdo Savivaldybės taryba ir Savivaldybės administracija.

71. Valstybinį auditą atlieka Lietuvos Respublikos valstybės kontrolė.

72. Lopšelio-darželio finansinį auditą atlieka Savivaldybės Kontrolės ir audito tarnyba, Savivaldybės administracijos Centralizuotas vidaus audito skyrius.

73. Lopšelio-darželio veiklos priežiūrą vykdo Savivaldybės taryba ir Savivaldybės administracija.

**VIII. BAIGIAMOSIOS NUOSTATOS**

74. Informacija apie Lopšelio-darželio veiklą, kurią, remiantis Nuostatais ir Lietuvos Respublikos teisės aktais, reikia paskelbti viešai, pateikiama Lopšelio-darželio interneto svetainėje. Skelbdama informaciją apie savo veiklą ir rezultatus, Lopšelio-darželio vadovaujasi Lietuvos Respublikos Vyriausybės nutarimu patvirtinto Bendrųjų reikalavimų valstybės ir savivaldybės institucijų ir įstaigų interneto svetainėms aprašo aktualia redakcija.

75. Nuostatai keičiami ir papildomi Savivaldybės tarybos, Lopšelio-darželio direktoriaus arba Lopšelio-darželio tarybos iniciatyva, laikantis įstatymų ir kitų teisės aktų rengimo rekomendacijų ir Dokumentų rengimo taisyklių. Lopšelio-darželio nuostatus, jų pakeitimus, papildymus, pritarus Lopšelio-darželio tarybai, tvirtina Savivaldybės taryba.

76. Lopšelis-darželis reorganizuojamas, likviduojamas ar pertvarkomas Savivaldybės tarybos sprendimu Lietuvos Respublikos civilinio kodekso, Švietimo įstatymo ir kitų teisės aktų nustatyta tvarka. Sprendimas dėl Lopšelio-darželio reorganizavimo, likvidavimo, pertvarkymo ar Lopšelio-darželio grupės ar tipo pakeitimo skelbiamas vietos spaudoje, Savivaldybės ir Lopšelio-darželio interneto svetainėse.

77. Lopšelis-darželis registruojamas Juridinių asmenų registre teisės aktų nustatyta tvarka.

78. Klausimai, neaptarti šiuose Nuostatuose, sprendžiami vadovaujantis Lietuvos Respublikos švietimo įstatymu, kitais įstatymais, Lietuvos Respublikos Vyriausybės nutarimais, švietimo ir mokslo ministro įsakymais ir kitais Lietuvos Respublikos teisės aktais.

79. Pasikeitus teisės aktams, reglamentuojantiems šiuose Nuostatuose išdėstytus klausimus, ar, jei Nuostatų 75 punkte nurodyti teisės aktai atitinkamus klausimus reglamentuoja kitaip nei šie Nuostatai, taikomos tų teisės aktų nuostatos.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Pakeitimai:**

1.

Pasvalio rajono savivaldybės taryba, Sprendimas

Nr. [T1-156](https://www.e-tar.lt/portal/legalAct.html?documentId=d777e7a0aaa711e88f64a5ecc703f89b), 2018-08-28, paskelbta TAR 2018-08-28, i. k. 2018-13488

Dėl Pasvalio rajono savivaldybės tarybos 2017 m. rugsėjo 27 d. sprendimo Nr. T1-192 „Dėl Pasvalio lopšelio-darželio „Eglutė“ nuostatų patvirtinimo“ pakeitimo